Downloaded from YTS.MX
Official YIFY movies site: YTS.MX
Monta kertaa olen miettinyt, miten onnekas olen, kun olet rinnallani.
Olit ystävällinen ja huomaavainen mies, johon luotin täysin.
Miten täydellisestä miehestä voi tulla tällainen?
Miten saatoitkaan pettää minut näin?
Miten saatoit tuoda ne vieraat makuuhuoneeseeni?
Viemme teidät Ranskaan. Varoitan, tarina on järkyttävä.
71-vuotias myönsi huumanneensa -
ja raiskanneensa vaimoaan kymmenen vuoden ajan.
Hän kutsui myös muita miehiä tekemään samaa.
Tapaus vangitsi koko maailman huomion.
Se eroaa kaikesta ennen näkemästämme.
Monet ihmettelevät, miten näin kauheaa seksuaalista väkivaltaa -
voi tapahtua näin laajassa mittakaavassa.
Olemme täällä vastustamassa...
Hän pystyi manipuloimaan kaikkia ympärillään vuosien ajan,
eikä kukaan arvannut, mitä oli tekeillä.
Miehiä oli noin 72, mutta kaikkia ei voida tunnistaa.
Keitä nämä miehet ovat?
Suurin osa syytetyistä kiistää edelleen syyllisyytensä.
Hän ei kertonut minulle, että hän aikoi huumata vaimonsa.
En tiedä muista, mutta en ole mikään hirviö.
Muu osa istuntosali hiljeni täysin,
kun Gisèle Pelicot sanoi haluavansa puhua suoraan entiselle miehelleen.
ELOKUVA SISÄLTÄÄ NÄYTELTYJÄ ÄÄNITTEITÄ.
NE OVAT OTTEITA OIKEUDEN PÖYTÄKIRJOISTA.
AVIGNONIN KUNTA
SYYSKUU 2024
Olen käsitellyt monia raiskausoikeusjuttuja.
Yleensä on yksi syytetty ja yksi uhri,
eikä oikeussalissa ole juuri ketään. Nyt sali on täynnä.
Tämä oikeudenkäynti on monella tavalla erikoinen.
Salissa on toimittajia ja useita asianajajia -
sekä syytettyjä joka puolella.
Se oli minulle uutta.
En ole koskaan ollut oikeussalissa, jossa syytettyjä on joka puolella.
Varsinkaan kun on kyse näin herkästä asioista.
Syyskuussa 2024 alkoi oikeudenkäynti, joka järkyttäisi koko maailmaa.
Sen keskipisteessä oli 72-vuotias Gisèle Pelicot.
Hänen miehensä Dominique -
tunnusti huumanneensa ja raiskanneensa häntä vuosia.
Miehen rinnalla seisoi 50 muuta miestä,
joita syytetään tajuttoman Gisèlen raiskauksesta tai hyväksikäytöstä,
kun Dominique kuvasi heitä. Heidät kaikki on todettu syyllisiksi.
Osa heistä tunnusti raiskauksen ja syyllisyytensä.
Osa väitti, että heitä huijattiin.
Heidän mukaansa Dominique Pelicot manipuloi heidät uskomaan,
että kyseessä oli seksileikki.
Osa sanoi, ettei aikonut raiskata, eikä siksi ole raiskaaja.
Videotodisteista huolimatta -
kieltämistä on helpottanut Ranskan raiskauslainsäädäntö,
jossa ei mainita lainkaan sanaa "suostumus".
Monet puolustautuvat sanomalla, etteivät he aikoneet raiskata häntä.
He odottivat kolmen kimppaa.
On ollut kiinnostavaa kuulla tuomarin kysyvän jokaiselta vastaajalta:
"Puhuitko naisen kanssa?
Saitko missään vaiheessa hänen suostumuksensa?"
Jokainen vastaaja vastasi: "En puhunut hänelle,
enkä saanut hänen suostumustaan."
Yksi pitkäaikaisista vaikutuksista on keskustelu Ranskassa ja muualla -
siitä, miten tähän päädyttiin.
Alettiin pohtia, miten syvään juurtunutta naisviha kulttuurissa on.
Maailma näki, kuinka muutamassa viikossa -
Gisèle Pelicot'sta on tullut ikoninen hahmo.
Hän on nostanut esiin kysymyksiä häpeästä, suostumuksesta -
ja seksuaalisesta väkivallasta.
He sanovat, että olen rohkea.
Minä sanon: "Ei se ole rohkeutta.
Se on tahtoa ja päättäväisyyttä muuttaa yhteiskuntaa."
On muistettava, että kun katsoo mitä oikeussalissa tapahtuu,
Gisèle Pelicot kulkee päivittäin ohi niiden miesten,
joita syytetään hänen raiskauksestaan.
Heillä on huput, naamarit ja kommandopipot,
ja peittävät kasvonsa salatakseen henkilöllisyytensä.
Ja sitten tämä nainen astelee heidän ohitseen...
...ja astuu oikeussaliin yleisön aplodien saattelemana.
Hänen on löydettävä voimaa kohdata heidät joka päivä.
Ihmiset kaikkialla ovat osoittaneet tukensa Gisèle Pelicotille.
Se näkyy seinäkirjoituksista oikeustalon lähistöllä -
ja tuhansien ihmisten mielenosoituksissa eri kaupungeissa.
Tämä on tarina perheväkivallasta, johon liittyy raiskauksia -
ja vieraita ihmisiä.
Ajattelen sen kauheutta, Gisèle Pelicotin samaistuttavuutta -
ja sitten tietysti hänen rohkeaa ja harvinaista päätöstään -
pitää oikeuskäsittely julkisena. Sen ansiosta -
jutusta tuli maailmanlaajuinen juttu.
MAZANIN KUNTA
Vaikka tarina on levinnyt maailmalle,
missään ei ole järkytytty yhtä paljon kuin Mazanissa.
Mazan sijaitsee 34 kilometrin päässä Avignonista.
Se on pieni keskiaikainen kylä, jossa on hieman yli 6 000 asukasta.
Täällä Pelicotit asuivat -
ja täällä Gisèle kärsi hyväksikäytöstä vuosien ajan.
Tämä on rauhallinen kaupunki, joka on kärsinyt pahasti tästä tapauksesta,
koska ihmiset yhdistävät Mazanin nyt raiskaustapauksiin.
Ihmiset ovat kyllästyneet kuulemaan tapauksesta.
He eivät ymmärrä, miksi heille rakas kaupunki yhdistetään raiskauksiin.
Paikalliset ovat nähneet tarinan, jota media kutsuu Affair Mazaniksi.
Kotikaupungin nimi liitetään nyt oikeudenkäyntiin -
ja se on ollut otsikoissa.
Tarina osui meihin.
Se iski meihin kuin meteoriitti,
eikä tällaista olisi voinut edes ajatella tai kuvitella.
Yksi paikallisista on Marion,
joka pyörittää keskusta seksuaalisen väkivallan uhreille.
Yhtäkkiä tämä hiljainen kylä oli maailman huomion keskipiste.
Mediaa kaikkialta maailmasta tuli arvostelemaan meitä,
eikä tällainen pieni kylä ole valmis sellaiseen.
Väki turhautuu, kun koko kylän maineen tahriutuu -
vain Dominiquen ja kahden muun mazanilaisen vastaajan vuoksi.
Suurin osa epäillyistä asuu 65 kilometrin säteellä.
Mutta ilmassa on myös jännitteitä ja epäluuloa.
Vaikka poliisi on tunnistanut 50 Dominiquen kuvaamista miehistä,
22 epäiltyä on yhä vapaana.
Kaiken kukkuraksi tämä on kylä,
joka on perinteinen ja patriarkaalinen.
Tällainen hyväksikäyttö, raiskaukset ja seksuaalisuus ovat tabuja.
Emme puhu sellaisesta mielellämme.
Riippumatta siitä, missä rikokset tapahtuivat, monet ihmettelevät,
miten ne ylipäätään saattoivat tapahtua.
E. LECLERC SUPERMARKET 12. SYYSKUUTA 2020
Pelottavaa tässä on se, että kaikki paljastui sattumalta.
Dominique Pelicotin tilanne alkoi levitä käsiin,
kun vartija saa hänet kiinni kuvaamasta naisen hameen alle -
Carpentrasin supermarketissa.
Puhelin ottaa hyviä kuvia. Hän kuvaa hameesi alta.
Video, jolla Dominique kuvaa naisen hameen alla, alkoi levitä.
Näemme hänen kasvonsa maskin takana -
ja hänen kameransa liukuu naisen hameen suuntaan.
Vartija puuttuu tilanteeseen.
Puhelin ottaa hyviä kuvia. Hän kuvaa hameesi alta.
Haluatko tehdä valituksen? Hän kuvasi hameesi alta.
- Neljää asiakasta siis. - Ihanko totta?
Ihan tosi. Hänet on nähty neljästi. Mene poliisin puheille.
Hän jää kiinni huolimattomuutensa takia,
vaikka hän oli onnistunut salaamaan perversionsa.
Aivan kuin hänellä olisi ollut hillitön halu kuvata naista.
Olisi pitänyt huomata muutkin. Heitä on vielä kolme.
Olet todella ällöttävä. Ihan oikeasti.
Kauhistuttavaa tässä on se, että tiedämme -
että "lievempiä" seksuaalirikoksia tehdään paljon,
eikä niitä tutkita perusteellisesti. Vasta kun poliisi ryhtyi toimiin,
saatiin selville, kuinka paha tilanne oli.
Poliisille puhuessaan -
Dominique Pelicot väitti, että hänet oli vallannut halu,
koska hänen vaimonsa oli ollut poissa kotoakuukauden ajan.
Dominique sanoi, ettei se ollut hänen tapaistaan.
Dominique Pelicot istutti vaimonsa alas ja alkoi itkeä.
Hän kertoi tehneensä pahan virheen. "Olin typerä.
Jäin kiinni, kun kuvasin videoita naisten hameiden alta."
Gisèle istui ja miettii asiaa.
Yli 40 vuotta yhdessä. Hän tietää voivansa antaa miehelle anteeksi,
mutta hän vaati miestään pyytämään anteeksi naisilta.
"Ja jos teet noin vielä joskus, minä jätän sinut."
Mies pyysi anteeksi ja lupasi, ettei sama tule toistumaan.
Silloin Gisèle ei tiennyt, millaista hyväksikäyttöä -
mies oli jatkanut jo kymmenen vuotta.
50 vuoden yhteiselon aikana -
hän ei ollut koskaan tehnyt yhtäkään säädytöntä elettä.
Lupasin antaa anteeksi yhden kerran,
mutta toista kertaa ei tulisi.
12. SYYSKUUTA 2020
Puhelimesi ottaa hyviä kuvia. Hän kuvaa hameesi alta.
Syyskuussa 2020 vartija pysäytti Dominique Pelicotin,
joka salakuvasi kaupassa naisia hameen alta.
Britannian lainsäädännön innoittamana -
siitä tehtiin laitonta myös Ranskassa vuonna 2018.
Vartijalla on tässä tärkeä rooli,
koska jos hän ei olisi vaatinut,
salakuvattua naista nostamaan syytteen,
nainen ei ehkä olisi tehnyt sitä.
Hän olisi pitänyt äijää outona, mutta antanut asian olla.
"Menen kotiin, unohdan tämän ja jatkan elämääni."
Poliisi, suoraan poliisille. Pysy sinä siinä, älä liiku.
- Uskon, että teette ilmoituksen. - Niinkö?
Video vuoti ranskalaiselle medialle.
Siinä kuulee vartijan sanovan:
"Rouva, nostakaa syyte. Menkää poliisilaitokselle.
Olette päivän neljäs uhri. Nostakaa syyte. Tehkää se."
Nainen teki sen, ja se mahdollisti poliisitutkinnan.
Ranskan median kuvista näkee,
kuinka turvakamerat saivat Dominiquen kiinni -
laukkuun kätketyn laitteen kanssa.
Hänet oli pidätetty rikoksesta, jota ehkä pidetään -
varsin vähäpätöisenä seksuaalirikoksena.
Se oli pisara meressä verrattuna siihen, mitä vuosien aikana tapahtui.
Myöhemmin poliisi löysi hänen laukustaan -
kameran, videokameran ja muutamia kondomeja.
Dominique Pelicotilla oli kaksi puhelinta laukussaan.
Poliisin huomio kiinnittyi toiseen puhelimista.
Iphonessa oli vain yksi sovellus: Skype.
Tutkija avasi Skypen ja näki paljon kuvia naisista,
makaamassa tajuttomina sängyissä.
Ympärillä oli alastomia miehiä.
Hän päätti soittaa esimiehelleen ja aloittaa tutkinnan -
selvittääkseen, mitä oli tekeillä.
Kaikki Dominiquen digitaaliset laitteet takavarikoitiin.
Poliisi löysi USB-tikulta kansion nimeltä "Abus".
Kansiossa oli tarkkaan nimettyjä kansioita,
joissa oli yli 20 000 videota ja valokuvaa.
Niissä oli eri miehiä harrastamassa seksiä yhden naisen kanssa.
Poliisi ei tiennyt, mitä oli tekeillä tai mitä he näkivät.
Jokaisessa videossa oli sama nainen.
Myöhemmin he tajusivat, että kyseessä oli Pelicotin vaimo.
Kun todistusaineistoa oli paljon, poliisilla oli edessä pitkä tutkinta.
Keitä nämä miehet olivat? Oliko seksi suostumuksellista?
Oliko heidän näkemänsä yhden naisen hyväksikäyttöä?
He alkoivat penkoa Dominique ja Gisèle Pelicot'n elämää.
He elivät hyvin yksityistä ja hiljaista elämää.
He kasvattivat kolme lasta Pariisin liepeillä.
Heillä oli seitsemän lastenlasta.
Jäätyään eläkkeelle he muuttivat Etelä-Ranskaan. Perhe oli tavallinen.
Heissä ei ollut mitään erityisen kiinnostavaa tai merkittävää.
Siksi tilanteeseen on helppo samaistua.
He näyttivät viettävän onnellisia eläkepäiviä.
Gisèle kuvaili avioliittoaan onnelliseksi ja tyydyttäväksi.
Hän kokkasi usein. Minusta se oli huomaavaista.
GISÈLE PELICOT'N KERTOMAA
Eräänä iltana hän haki minut Avignonin asemalta,
kun olin ollut kymmenen päivää lastenlasteni luona.
Hän oli jo tehnyt ruokaa. Uunissa oli kaksi lautasta.
Minä panen perunoille oliiviöljyä, hän käyttää voita.
Siksi oli helppo erottaa, kumpi lautanen oli hänen.
Joimme lasilliset viiniä yhdessä.
Kun televisiosta tuli jalkapalloa, annoin hänen katsoa sitä rauhassa.
Hän toi minulle sänkyyn lempijäätelöäni, vadelmaa.
Olin onnekas, kun pidit minusta huolta.
Vaikka heidän elämänsä vaikutti idylliseltä,
siitäkin oli merkkejä, ettei kaikki ollutkaan kunnossa.
Jo vuonna 2013, kun pariskunta muutti Mazaniin,
Gisèlellä oli terveysongelmia. Hänellä oli muistiongelmia...
...hänen hiuksensa harvenivat ja hän laihtui.
Varsinkin muistiongelmat alkoivat -
huolestuttaa perhettä siitä, että jotain oli tekeillä.
Hänellä oli erikoinen tunne siitä,
että hän kadotti ajantajun -
ja otteen elämästään. Elämä tuntui karkaavan käsistä.
Hän kävi kolmella eri neurologilla.
Hän epäili Alzheimerin tautia.
Tuolloin Dominique tuki häntä.
Gisèle tunsi sekoavansa ja mietti, mitä oli tekeillä,
mutta hän tiesi, että hänellä oli aviomies vierellään tukenaan.
Mies sanoi Gisèlen pärjäävän. Ei tarvitsisi huolehtia.
Kukaan ei tiennyt, mitä oli tekeillä.
Kukaan ei osannut kuvitella tällaista käsittämätöntä tilannetta.
Vasta kun Dominique jäi kiinni naisten kuvaamisesta vuonna 2020,
asiat alkoivat loksahdella kohdilleen.
Oli kulunut kaksi kuukautta siitä, kun Dominique pidätettiin -
naisten salakuvaamisesta.
Gisèle on antanut miehelleen anteeksi.
Mutta sitten heidät kutsuttiin poliisiasemalle.
He viettivät tavallisen aamun yhdessä -
ja sitten he ajoivat poliisiasemalle.
Gisèle luuli asian liittyvän kaupassa tapahtuneeseen kuvaamiseen.
Oli vaikuttava hetki, kun Gisèle näki miehensä Dominiquen -
menevän yläkertaan kuulusteltavaksi.
Hän itse jäi alakertaan. Pari katsoi toisiaan.
Gisèle ei tiennyt, että hän näki miehensä viimeistä kertaa.
Poliisi sanoi:
"Näytän sinulle joitain, josta et pidä."
Hän avasi kansion ja näytti minulle valokuvan.
Oli vaikea tunnistaa itseäni -
vieraalla tavalla puettuna.
Sitten hän näytti minulle toisen kuvan ja kolmannen.
Pyysin häntä lopettamaan. Se oli sietämätöntä.
Makasin puolustuskyvyttömänä sängyssäni, kun mies raiskasi minua.
Maailmani romahti.
Et voi olla miettimättä, miltä tuntuisi olla Gisèle siinä hetkessä.
Hänen miehensä auttoi häntä kaikessa.
Hän oli sairastellut ja oli kiitollinen miehelleen.
Sitten paljastui, että mies oli pettänyt hänet -
kaikkein kamalimmalla mahdollisella tavalla.
Se on todella karmivaa.
Hän kertoi asiasta lapsilleen samana iltana.
Hän soitti ensin tyttärelleen ja sanoi:
"Minulla on kamalaa kerrottavaa."
Hän kertoi tyttärelleen, että tämän isä oli raiskannut häntä vuosia -
ja tuonut muita miehiä harrastamaan seksiä hänen kanssaan -
kun hän oli tajuton.
Se on kuin maanjäristys, shokkiaalto perheessä.
ALEX GUEY TOIMITTAJA, LE DAUPHINE LIBERE
Olemme saapuneet Mazanin kaupunkiin.
Mazan on aika rauhallinen kaupunki. Täällä on hyvin hiljaista.
Täällä ei ole paljoa tekemistä.
Tämä on pieni provencelaiskaupunki, jossa elämä on leppoisaa.
Tulemme nyt paikkaan, johon mies käski muiden pysäköidä autonsa.
Aivan tähän kentän lähelle.
Tähän hän kehotti netissä tapaamiaan miehiä pysäköimään.
Dominique Pelicot saapui jalan tapaamaan heidät.
Joskus hän oli aamutakissaan.
Hän oli alusvaatteisillaan, pelkässä aamutakissa,
kun hän haki miehet täältä. Tästä he kävelivät talolle.
Tästä on noin sata metriä kadulle, jolla pariskunnan talo sijaitsi.
Se on täällä.
Täällä se tapahtui vuosien 2013 ja 2020 välillä.
Rauhallisessa ja syrjäisessä paikassa, mukavassa talossa.
Täällä ne kauhut tapahtuivat.
Gisèle joutui näkemään videoita, joilla aviomies ja muut miehet-
harrastavat seksiä hänen kanssaan hänen nukkuessaan.
Tutkijoiden oli selvitettävä, miten se saattoi tapahtua.
Videoilta poliisi pystyy toteamaan,
että se jatkui noin kymmenen vuoden ajan.
Vuonna 2011 Pelicot't olivat olleet naimisissa lähes 40 vuotta.
He asuvat Pariisissa.
He olivat isovanhempia ja elivät onnellista ja rauhallista elämää.
Dominique oli alkanut tehdä ruokaa kotona joitakin vuosia aiemmin.
Hän tunsi kieroutunutta mielihyvää voidessaan sanoa vaimolleen,
että hän valmistaisi illallisen ja vaimo voisi rentoutua.
Dominique esitti huolehtivansa vaimostaan ja alkoi huumata tätä.
Pelicot käytti lääkettä nimeltä Temesta.
Se on ahdistuslääke.
Temestaa, eli loratsepaamia,
käytetään ahdistuksen ja unettomuuden hoitoon.
Dominique käytti lääkkeitä, jotka lääkäri oli määrännyt hänelle.
Hän murskasi lääkkeen, yleensä kolme pilleriä,
ja sekoitti jauheen ruokaan.
Hän käytti ruoanlaitossa runsaasti valkosipulia, sipulia ja mausteita.
Maut ja tuoksut peittivät lääkkeen maun ja värin.
Jos hän ei saanut sekoitettua lääkettä ruokaan,
hän tarjosi vaimolleen tämän lempijäätelöä.
Suuret annokset Temestaa voivat aiheuttaa tajuttomuutta.
Hän toi minulle jäätelöä sänkyyn. Lempimakuani, vadelmaa.
Sanoin olevani onnekas.
"Rakastat minua ja pidät minusta huolta."
En huomannut sykkeen nousevan. En tuntenut mitään.
Olen varmaan nukahtanut todella nopeasti.
Huumeet vaivuttivat Gisèlen syvään koomankaltaiseen uneen.
Jos mies antoi lääkkeen liian aikaisin, vaimo heräsi,
joten kaikki piti ajoittaa tarkasti.
Videoilla näkyy muutama kerta,
joina Gisèle herää, mutta hän ei muista sitä.
Pelicot mietti, miten pitää vaimo tajuttomana.
Seuraavana päivänä olin tavallista väsyneempi,
mutta tein paljon töitä ja luulin väsymyksen johtuvan siitä.
Huumattuaan Gisèlen Dominique raiskasi hänet.
Hyväksikäyttö jatkui kahden vuoden ajan.
Pariskunta muutti Mazaniin vuonna 2013.
Siellä Dominique teki entistä pahempia rikoksia.
Hän alkoi kutsua mukaan tuntemattomia miehiä.
Pelicot antoi miehille aika yksityiskohtaiset ohjeet.
Hän neuvoi heitä pysäköimään läheiseen urheilukeskukseen,
jotta naapurit eivät alkaisi epäillä mitään.
Hän sanoi, ettei partavettä saanut käyttää.
Miehet eivät saisi polttaa ennen hänen kotiinsa saapumista.
Dominique oli tarkka ja huolellinen suunnittelija.
Kun he saapuivat, menettelytapa oli tarkka.
Miesten oli pestävä kätensä ja riisuuduttava keittiössä.
Heidän oli oltava hiljaa.
Hän kehotti heitä lämmittämään käsiään patterilla,
koska kylmät kädet saattaisivat herättää Gisèlen.
Pelicot teki kaikkensa, jotta vaimo ei heräisi -
tai alkaisi aamulla epäillä, mitä yöllä oli tapahtunut.
Hän taisi nauttia miesten ohjeistamisesta.
"Minä hallitsen tätä henkilöä. Minä omistan tämän henkilön.
Jos haluat nähdä hänet, tee näin. Olen portinvartija."
Oli hiljaista, ja he kuiskailivat, jotteivät herättäisi häntä.
Gisèle oli todella syvässä unessa.
Hän oli käytännössä kuin ruumis. Hän on vain ruumis.
Hänen leukansa valahti sivulle ja hän kuorsasi.
Miehet koskettelivat häntä ja tekivät hirveyksiä,
mutta hän ei liikkunut. Hän oli tajuton eikä reagoinut.
Hän oli alasti, tai hänen vaatteensa oli kiskottu ylös ja pöksyt alas.
Usein miehet tulivat hänen taakseen.
He masturboivat kiihottuakseen. Miesten näki...
...työntävän peniksensä hänen emättimeensä,
peräaukkoonsa ja suuhunsa puhumatta hänelle.
GISÈLE PELICOT'N KERTOMAA
Se oli raakalaismaista.
He kohtelivat minua kuin räsynukkea, kuin jätesäkkiä.
Makasin liikkumatta sängyllä, raiskattavana.
Tässä on kyse fetissistä nimeltä somnofilia.
Se tarkoittaa halua harrastaa seksiä liikkumattoman tai tajuttoman kanssa.
Joskus sitä kutsutaan Ruususen unen fetissiksi.
Se on rikos. Mies ei kysynyt vaimoltaan suostumusta -
tällaiseen toimintaan.
Poliisi sai tietää rikoksista vain, koska Dominique oli kuvannut ne.
Dominique Pelicot sai vaikutteita pornografiasta.
Hän näki itsensä elokuvaohjaajana.
Hän kuvasi seksikohtauksia, eli raiskauskohtauksia.
Jotkin videot on kuvattu jalustalta, mutta hän kuvasi myös lähikuvia.
Hänen voi kuulla antavan ohjeita kuvattavalle.
Hän käskee olla hellempi tai puhuu vaimostaan rivosti.
Vaikkapa: "Työnnä se siihen huoraan!"
Tai: "Hän on huora ja ansaitsee tämän!"
Tallessa oli satoja kuvia ja videoita hyväksikäytöstä.
Mies tallensi, järjesteli ja arkistoi ne huolellisesti.
Hän teki videomontaaseja jokaisesta raiskauksesta -
ja luokitteli ne seksityypin, keston ja päivämäärän mukaan.
Hän lajitteli kaikki videot niin kuin pornosivustoilla.
Hän piti tekemästään niin paljon, että suunnittelusta -
ja runsaasta fantasiamaailmasta, jossa Dominique eli,
tuli suuri osa häntä itseään. Hän varmaan mietti asiaa jatkuvasti.
Vuosien vieriessä Dominiquen mielenkiinto laajeni.
Hän käänsi huomionsa omaan tyttäreensä Carolineen.
Tuhansien valokuvien joukosta -
löytyi useita kuvia tyttärestäkin.
Osa niistä oli poistettu,
mutta poliisin IT-asiantuntijat pystyivät palauttamaan ne.
Dominique Pelicot jakoi kuvia tyttärestään ja tämän äidistä -
ja kirjoitti niihin todella halventavia kommentteja.
Siellä oli myös valokuvakooste tyttärestä ja tämän äidistä,
kun he tulivat kylpyhuoneesta.
Otsikko oli "Lutkani ja hänen tyttärensä".
Myös Pelicotin miniöistä löydettiin kuvia.
Heistä löytyi kuvia, mutta he eivät nukkuneet niissä.
Kuvat oli otettu kylpyhuoneessa piilokameralla,
kun he tulivat suihkusta alasti.
Gisèle Pelicot sai kärsiä kauheuksia,
mutta on myös tytär ja miniät kärsivät.
Hän oli opportunisti.
Hän tirkisteli jatkuvasti.
Dominique salasi kaksoiselämänsä lähes kymmenen vuoden ajan.
Psykiatrin arvioiden aikana ei todettu mielisairauksia -
tai vakavia mielenterveyshäiriöitä.
Mutta hänellä on kaksi identiteettiä.
Hänen oli lokeroitava asiat -
voidakseen esiintyä rakastavana aviomiehenä ja isänä,
jotta hän voisi toteuttaa halunsa.
Hän pystyi manipuloimaan kaikkia ympärillään.
Hän manipuloi lapsiaan, heidän ystäviään ja vaimoaan vuosien ajan -
ilman, että he tiesivät, mitä oli tekeillään.
Asuin 50 vuotta miehen kanssa,
jonka en olisi voinut kuvitella kykenevän tällaiseen.
Luotin häneen täysin.
Petos jatkui Gisèlen terveyden heikentyessä.
Merkit olivat nähtävillä, mutta en osannut tulkita niitä.
Mies huomasi vaimon terveyshuolet. Vaimo laihtui.
Dominique meni mukaan lääkäriin.
Hän tiesi, mitä oli tekeillä, mutta ei sanonut mitään.
Se on niin järkyttävän julmaa. Melkein kuin painajaista.
Gisèlen rakkaudeksi tulkitsemat asiat -
olivatkin keino toteuttaa rikokset.
Dominique juonitteli ja punoi valheiden verkon.
Mutta hän ei toiminut yksin.
Yhteyteni tapaukseen kiteytyy niihin noin 20 minuuttiin,
jotka vietin parin kotona.
Kaksikymmentä minuuttia.
Kun poliisi tutkii videoita,
hyväksikäytön laajuus paljastuu.
Dominique Pelicot raiskattiin lähes 20 kertaa.
Tekijöinä oli Dominique Pelicot ja 72 muuta miestä.
50 miehistä tunnistettiin.
Minua vaivaa se, etten voi selittää,
miten jouduin tähän tilanteeseen.
Olin tekemisissä Pelicotin kanssa, ja se mullisti elämäni täysin.
Tekijät ovat kuin läpileikkaus yhteiskunnasta.
Iät jakautuvat 26:sta 74 vuoteen.
On palomiestä, freelance-toimittajaa ja eläkeläisiä.
Sotilas, sairaanhoitaja, vanginvartija, leipuri ja työtön...
Pelicot'n asianajaja kuvaa heitä -
nimellä Herra Keskiverto.
Kolme syytetyistä asui Mazanissa.
Yksi heistä oli parin naapuri.
Poliisiasemalla Gisèle tunnisti yhden tekijöistä.
Näin häntä toisinaan leipomossa. Tervehdin häntä.
Mies oli käynyt heidän kotonaan kerran.
Hän esitti puhuvansa Dominiquelle pyörästään.
Hänellä oli paljon pyöräileviä ystäviäkin.
Hän kävi parin luona nähdäkseen Gisèle Pelicot'n omin silmin -
ennen kuin palasi raiskaamaan tämän.
En olisi uskonut, että hän raiskaisi minut.
GISÈLE PELICOT'N KERTOMAA
Naapuri kiistää syytökset.
Dominique oli sanonut miehille, jotka halusivat nähdä vaimon,
että he voisivat tavata kaupassa -
tai hän voisi lähettää kuvia tai videoita,
jotta miehet tietäisivät, miltä vaimo näytti.
Raiskaaja ei ole joku,
jonka tapaa parkkipaikalla myöhään illalla.
Raiskaaja voi olla myös perheenjäsen tai ystävä.
Miehet matkustivat Mazaniin jopa 65 kilometrin päästä.
Dominique oli keksi keinon rekrytoida.
Kun poliisi alkoi selvittää, miten miehet kutsuttiin talolle,
kävi ilmi, että Dominique oli käyttänyt verkkosivustoa.
Dominique oli liittynyt ranskalaisfoorumille nimeltä Coco.
Sitä markkinoitiin deittisivustona,
jossa mieskäyttäjien tilit olivat sinisiä -
ja naisten pinkkejä. Myös parien tilit ovat pinkkejä.
Se vaikuttaa vaarattomalta, mutta onkin aivan jotain muuta.
Sen lapsellisen ilmeen takana chatilla oli synkempi maine.
Kuuluisa verkkosivusto yhdistettiin lukuisiin rikoksiin.
Se on vapaa foorumi,
joka yhdistää sutenöörit, rikolliset ja seksin ostajat.
Siellä voi näyttää seksuaalista intiimiä sisältöä naisista -
ja keskustella naisista seksistisellä ja epäinhimillistävällä kielellä.
Coco salli käyttäjien piilottaa todellisen henkilöllisyytensä.
Dominique Pelicot käytti salanimeä -
ja löysi keskustelupalstan nimeltä "Without Her Knowledge".
Keskustelufoorumi, joka keskittyi kuviin perustuvaan hyväksikäyttöön.
Hän kutsui siellä miehiä liittymään seuraansa ja keskustelemaan.
Hän väitti olevansa pari, joka etsii miestä naiselle.
Hän alkoi julkaista kuvia vaimostaan alusvaatteisillaan.
Hän kertoi, että he ovat parina kiinnostuneita kolmen kimppakivasta.
"Haluaisitko olla mukana?"
Keskustelu jatkui yksityisesti -
joko viestien tai Skypen välityksellä.
Hän pyysi miehiltä kuvia kasvoistaan ja sukupuolielimistä.
Vastineeksi hän lähetti kuvia vaimostaan.
Poliisin mukaan Dominiquen viestit olivat yksiselitteisiä.
Hän kutsui miehiä raiskaamaan Gisèlen, kun tämä oli tajuton.
Tiedämme mainoksen perusteella, että hän kirjoitti:
"Etsin miestä hyväksikäyttämään vaimoani tämän nukkuessa.
Oletko niin kuin minä? Pidätkö raiskausmeiningistä?"
Eräs vastaajista puhuu kameroille ensimmäistä kertaa.
Hän väittää, että häntä huijattiin.
Täytyy sanoa, että hän kutsui minut taloonsa -
juonella, jonka hän oli keksinyt Coco-keskustelusivustolla.
Hän etsi pervoja, koska he hyväksyvät jutut vaimon huumaamisesta.
Kun hän tapasi jonkun tavallisen,
hänen oli turvauduttava temppuun.
Minun kohdallani kävi niin.
Puhuimme kerran aiemminkin, mutta en lähtenyt sinne,
koska koin miehen olevan hyvin seksikeskeinen.
Halusin puhua ystävyydestä, tutustua toisiimme ja niin edelleen.
Seuraavana päivänä hän ei antanut periksi.
Hän muutti taktiikkaansa ja ehdotti, että voisimme olla ystävät.
Luotin siihen, että hän edusti vaimoaan.
Luotin häneen, kun hän kertoi vaimonsa suostumuksesta.
En koskaan antanut suostumustani -
herra Pelicot'lle tai muille miehille.
He syyllistyivät raiskaukseen.
Miehet eivät miettineet hetkeäkään,
onko jokin vialla?
Luulen, että Dominique nautti julmasta rekrytointiprosessista -
ja oikeiden miesten löytämisestä. Hän käytti nettiä -
kekseliäänä suodatusprosessina löytääkseen rikoskumppaneita.
Jutusta raportoidessa yksi kysymys jäi mieleeni:
Moniko mies kieltäytyi, mutta ei tehnyt ilmoitusta?
Netti tuntuu jotenkin poistavan kaikenlaisen vastuun.
Se voi myös turruttaa ihmiset aiheuttamalleen haitalle.
Dominique etsi miehiä auttamaan rikosten viemisessä pidemmälle.
HÄNEN TIETÄMÄTTÄÄN -FOORUMI
Ainoa mies, jota ei jutussa syytetä raiskauksesta, on Marechal.
Häntä kutsutaan myös toisinaan Dominique Pelicot'n opetuslapseksi.
Jean-Pierre Marechal ja Dominique tapasivat Cocossa.
Marechal, joka on eläkkeellä oleva rekkakuski,
oppi Pelicot'lta, kuinka huumata vaimonsa.
Hän kutsui Dominique Pelicot'n kotiinsa raiskaamaan vaimonsa.
Hän käytti samaa rauhoitustekniikkaa, jota Pelicot oli käyttänyt Gisèleen.
Dominique Pelicot meni Marechalin luo,
ja miehet raiskasivat Marechalin vaimon, kun tämä oli tajuton.
Oikeudessa molemmat miehet myönsivät huumanneensa ja raiskanneensa -
Jean-Pierren vaimoa viiden vuoden aikana.
Hän nautti siitä. Hän piti siitä, että hänellä oli oppilas.
Dominique yritti löytää muita samanhenkisiä ihmisiä,
jotka osallistuisivat samaan toimintaan.
Vuosikymmenen kestänyt hyväksikäyttö päättyi, kun Dominique pidätettiin.
Neljä vuotta myöhemmin -
alkoi yksi Ranskan historian järkyttävimmistä oikeudenkäynneistä.
Tunnelma oli todella kireä.
Dominique Pelicotin asenne oli: "Olen syyllinen. Tunnustan kaiken.
He kaikki tiesivät. Olen raiskaaja, mutta niin ovat hekin."
Jos syytetty kiistää raiskauksen tai penetraation,
tuomioistuin näyttää videot.
AVIGNON, SYYSKUU 2024
Neljä vuotta Gisèlen maailman mullistuttua -
Avignonissa alkoi Dominique Pelicot'n ja 50 muun miehen oikeudenkäynti.
Gisèle saapui oikeuteen joka päivä suosionosoitusten saattelemana,
ja häntä odottivat sekä yleisö että maailman tiedotusvälineet.
Yksi syistä tapauksen mediahuomioon -
on Gisèlen rohkeus luopua oikeudestaan pysyä nimettömänä.
Hän antoi maailman medialle -
mahdollisuuden seurata oikeudenkäyntiä -
ja levittää siitä tietoa muulle maailmalle.
Ranskassa seksuaalista väkivaltaa käsittelevät oikeudenkäynnit -
yleensä salataan.
Kun oikeudenkäynti on julkinen, koko elämästä tulee julkista.
Koko elämä käydään läpi tarkasti, joten se oli hyvin rohkea teko.
Halusin kaikkien raiskattujen naisten voivan sanoa:
"Rouva Pelicot teki sen. Me voimme tehdä sen myös."
Raiskattu tuntee häpeää, mutta se häpeä ei saisi olla meidän.
Se on raiskaajan.
Oikeudenkäyntiin tuli toimittajia kaikkialta maailmasta.
Englannista, Espanjasta ja jopa Brasiliasta,
USA:sta, Australiasta ja Japanista asti.
Oikeudenkäynti puhutteli ihmisiä ympäri maailmaa.
Gisèle on saanut tapauksesta valtavasti huomiota,
eikä hän ole kokenut sellaista koskaan ennen.
Hän on isoäiti ja entinen logistiikkapäällikkö,
ja nyt hän on esikuva kaikille seksuaalisen väkivallan uhreille.
Hän on rohkeuden perikuva.
Oikeudessa Gisèle Pelicot käveli sellaisten miesten ohi,
jotka raiskasivat hänet, kun hän oli tajuton.
Takanani olevat ihmiset luovat paineita.
Tunnen, että he yrittävät kysymyksillään kampittaa minut.
35 miestä 50:stä kiistää raiskanneensa Gisèlen.
Yksi haasteista syytteen nostamisessa on se,
että suostumus ei sisälly Ranskan raiskauslainsäädännön määritelmiin.
Täytyy voida todistaa, että syytetyt -
syyllistyivät raiskaukseen tarkoituksella.
Osa sanoi, ettei lähtenyt kotoaan -
raiskatakseen naisen, joten he ovat syyttömiä.
Pari väitti luulleensa naista kuolleeksi,
mutta onnistuivat selittämään asian itselleen -
voidakseen jatkaa toteutusta.
Jotkut kokevat olevansa rikoksen uhreja.
Tämä vastaaja kiistää raiskaussyytteen.
En aikonut raiskata.
En hyväksy sitä, että olen raiskaaja.
Äitiäni kohdeltiin kaltoin.
Heti kun näin Pelicotin kotonaan, tajusin, että hän oli pelottava.
Se herätti trauman lapsuudestani,
joka oli niin hirveä, että menetin arvostelukykyni täysin -
ja noudatin Pelicot'n ohjeita ja käskyjä.
Kun saavuin, nainen nukkui jo.
Pyysin lupaa.
Aloin kosketella häntä, ja hän liikahti.
Sanon itselleni, että se oli esitystä. Että nainen esittää.
Sitten Pelicot pyysi minua tekemään kaikenlaista.
Hän käskee minun työntää sormeni naisen emättimeen.
En hallinnut edes sormiani.
Rouva Pelicot oli skenaariossamme raiskauksen uhri.
Minä olin terrorin uhri. Meitä uhreja on kaksi.
On yksi saalistaja ja kaksi uhria.
Monet sanoivat, että jokin ei ollut kohdallaan,
ja että he halusivat lähteä tai ajatus ei kulkenut.
He sanovat niin, mutta kukaan ei soittanut poliisille.
Vastaaja väittää, että Gisèle on huomannut hyväksikäytön merkit.
On vaikea kuulla rouva Pelicotin sanovan,
että hän luuli elävänsä täydellisen miehen kanssa.
Ei, hän huomasi asioita, mutta käänsi katseensa rakkauden vuoksi.
Siinä on viesti naisille.
Vaikka rakastaisit, älä anna kaikkea anteeksi.
Uhrin syyllistäminen, joka on yleistä seksuaaliväkivallan yhteydessä,
on sitä, kun uhria jatkuvasti kyseenalaistetaan ja syytetään.
Puolustusasianajajat kysyivät Gisèleltä,
oliko hän kiinnostunut ryhmäseksistä tai parinvaihdosta.
Kuvamateriaalilla ei ollut väliä,
he yrittivät silti syyttää häntä.
Puolustuksen perustelut olivat vanhanaikaisia -
sekä naisvihamielisiä ja naista halventavia.
Jotkut vastaajat puolustautuivat sanomalla,
että naisen mies antoi suostumuksensa.
Ihan kuin vaimo olisi viime kädessä aviomiehensä omaisuutta.
Puolustuksenargumentteja pidettiin naisvihamielisinä,
mutta tämä vastaaja on eri mieltä.
Olen todellakin feministi.
Olen ehkä herkempi naisten asiaa kohtaan -
kuin monet muut, jotka kutsuvat itseään feministeiksi.
Dominique myönsi kaiken heti.
Hän sanoo, että muut läsnä olleet syytetyt tiesivät kaiken.
He tiesivät, että vaimo oli huumattu.
Kaikki tiesivät, miksi he olivat siellä.
En muista toista oikeudenkäyntiä Ranskassa tai muuallakaan,
jossa todisteita raiskauksesta olisi näin paljon.
Omituisella tavalla Gisèle sai täydellisen oikeudenkäynnin,
koska toisin kuin moni muu, hän pystyi todistamaan teot.
Gisèlen vaatimuksesta -
tuomari päätti, että videot esitettäisiin oikeudessa.
Kun ensimmäiset videot esitettiin oikeussalissa,
tunnelma oli levoton,
koska ne olivat vaikeaa katsottavaa, kun uhri oli aivan lähellä.
En halunnut katsoa, koska se oli aivan käsittämätöntä.
Kun istuu oikeussalissa ja näkee videon toisensa jälkeen -
naisesta, joka kuorsaa syvään, ja kuorsaus kaikuu salissa...
Hän ei ollut ihminen siinä hetkessä.
Se järkytti monia, sillä se näytti,
miten miehet naiset näkevät.
Oikeudenkäynnin aikana on ollut rankkoja ja raskaita hetkiä.
Mietin sitä, kun Gisèle Pelicot puhui ensimmäisen kerran.
Oikeussali vaikeni, kun Gisèle Pelicot sanoi -
haluavansa puhua suoraan ex-miehelleen.
Monta kertaa pohdin olevani onnekas,
kun olet rinnallani.
Kuinka saatoit pettää minut noin pahasti?
Miten saatoit tuoda nämä muukalaiset makuuhuoneeseeni?
Olen nainen, joka on täysin murtunut.
En tiedä, ehdinkö ymmärtää tätä koko elinikänäni.
Tytär, Caroline, tunsi joutuneensa unohdetuksi oikeudenkäynnissä.
Poliisihan löysi kaksi valokuvaa, joissa hän makasi sängyllä -
alusvaatteissa, joita hän ei tunnistanut.
Hän on varma, että hänetkin huumattiin ja raiskattiin.
Dominique väitti oikeudessa ottaneensa kuvat tyttärestään,
koska häntä kiristettiin. Muuta selitystä hän ei antanut.
Hän kiistää tyttären huumaamisen tai koskemisen,
mutta Caroline uskoo hänen valehtelevan.
Hän punoitti ja turhautui.
Hän huusi: "Valehtelija. Sinä kuolet yksin!"
Hän toivoi oikeusjutulta jonkinlaista ratkaisua.
Hänen tapauksensa jäi auki.
Tutkinnan aikana selvisi, että Dominiquen rikollinen toiminta -
alkoi aiemmin kuin alun perin ajateltiin.
Selvisi, että Dominique Pelicot -
liittyy ehkä ainakin kahteen muuhun rikokseen.
Ne ovat selvittämättömiä tapauksia 90-luvulta.
Vuonna 1999 eräs kiinteistönvälittäjä yritettiin raiskata Pariisissa.
DNA-osuman vuoksi Pelicot myönsi olleensa osallinen.
Sophien kohdalla ei voi todistaa, että kyseessä oli Dominique Pelicot.
Mutta näissä kahdessa tapauksessa on täysin identtisiä piirteitä.
Noin 20-vuotiaat naiset olivat kiinteistönvälittäjiä.
He esittelevät asuntoa, kun veitsimies hyökkäsi kimppuun.
Heidät tainnutettiin eetterillä, jotta he nukahtaisivat.
Jutut näyttävät liittyvän toisiinsa,
mutta oikeudellisesta näkökulmasta niillä ei ole yhteyttä.
Näiden kahden ja muiden tapausten tutkimukset jatkuvat.
Dominiqueta epäillään osalliseksi ainakin viiteen muuhun rikokseen.
Gisèle Pelicot tekee historiaa.
Hän jättää perinnön kaikille meille naisille.
Nykyään hän on symboli taistelussa seksuaalista väkivaltaa vastaan.
Paikallisesti, Ranskan laajuisesti ja Euroopan ja maailman laajuisesti.
Oikeudenkäynnillä on ollut valtava vaikutus Ranskan yhteiskuntaan.
Gisèle Pelicot'n tueksi on järjestetty mielenosoituksia.
Kiitän kaikkia, jotka ovat tukeneet minua -
tämän koettelemuksen alusta lähtien.
Tämä hetki kosketti minua syvästi ja antaa minulle vastuuta.
Teidän ansiostanne minulla on voimaa taistella tämä taistelu loppuun asti.
Oikeudenkäynti on Ranskalle tilinteon hetki liittyen suostumukseen.
Se antaa myös naisille mahdollisuuden sanoa:
"Olemme tässä, uskokaa meitä, olipa kyse katuhäirinnästä -
tai koskettelusta klubilla. Puhumme ja kerromme siitä."
Gisèle nousee ja sanoo:
"Kuunnelkaa meitä, kun kerromme, mitä tapahtuu."
He vaativat 140:tä uutta toimenpidettä hallitukselta -
naisiin kohdistuvan väkivallan torjumiseksi.
He vaativat, että uhreja uskotaan.
He viittaavat suoraan Gisèle Pelicot'n tapaukseen.
94 prosenttia raiskaustapauksista hylätään ennen oikeudenkäyntiä,
mikä tarkoittaa, että sadat ja tuhannet naiset Ranskassa -
eivät ole saaneet oikeutta.
Toivomme, että tämä on käännekohta -
taistelussa raiskauskulttuuria ja seksuaaliväkivaltaa vastaan.
Mazanin paikallisia tapaus on koskettanut erityisesti.
Uskon, että tapaus muuttaa asioita. Toivomme niin ainakin.
Näen sen naisissa, joiden kanssa teemme töitä.
Se on antanut heille rohkeutta.
Gisèle on vaikuttava nainen, hyvin vahva ja rohkea.
Hän näytti, että meidän ei tarvitse hävetä -
ja että voimme hylätä häpeän ja syyllisyyden tunteet.
Latika ja Marion päättivät järjestää Mazanissa marssin Gisèlen tueksi.
Gisèle oli niin liikuttunut,
että hän tuli käymään yhdistyksessä seuraavana päivänä.
Gisèlen tapaamisen jälkeen -
sain rohkeutta avata tapaukseni uudelleen.
Halusin taistella ja näyttää itselleni,
että uhriksi joutuminen ei tarkoita, että on heikko.
Voimme pitää päämme pystyssä.
Voimme syyttää tuntematta häpeää, ja se on tärkeää.
Ja sen hän on näyttänyt.
Monet naiset toivovat, että tapaus johtaisi Ranskassa lakimuutokseen.
Ei enää tarvitsisi todistaa raiskauksen tahallisuutta,
vaan suostumuksen puute riittäisi.
Joulukuussa 2024, historiallisen oikeudenkäynnin jälkeen,
kaikki Gisèlen raiskauksesta syytetyt miehet todettiin syyllisiksi.
Miehet saivat eripituisia tuomioita.
Dominique Pelicot sai Ranskan lain mukaisen enimmäisrangaistuksen,
joka on 20 vuotta.
Emme koskaan unohda nimeä Gisèle Pelicot.
Hänestä on tullut ikoninen voimahahmo,
joka aidosti haastoi raiskausmyytit, joita yhä pidetään yllä vuonna 2024.
Tapauksen ansioksi voidaan lukea se, että se näyttää,
raiskaajia on kaikkialla yhteiskunnassamme.
Näin hylkäämme laajalle levinneen käsityksen siitä,
että raiskaaja on hirviö, joka on vieraantunut yhteiskunnasta.
Julkisella oikeudenkäynnillä -
Gisèle halusi vaatia, että häpeä vaihtaa puolta.
Hän halusi myös muuttaa yhteiskuntaa.
Hän halusi muuttaa asenteita ja lainsäädäntöä.
Hän halusi muuttaa näkemystä raiskauksesta.
Ihmisten on voitava puhua.
Seksuaalisen väkivallan uhrit voivat samaistua häneen.
Niin tästä oppisivat kaikki -
Ranskan lisäksi muualla maailmassa.
Lopuksi ajattelen tuntemattomia uhreja,
joiden tarinat jäävät pimentoon.
Tiedäthän, että taistelemme samaa taistelua.
Ilmaisen syvimmät kiitokseni kaikille,
jotka tukivat minua tämän koettelemuksen aikana.